Ndimbola ya “Mwasi”, “Mwana” mpe 'kobunda na bato ya momboto ya mwasi oyo batikalaki' oyo Emoniseli 12 elobeli

“￼Mwasi” ya  Ebandeli 3:15. Ntango Nzambe apesaki Adama ná Eva baboti na biso ya liboso bitumbu, alakaki ete “mwasi”  akobota “momboto”  moko oyo akopanza nyoka motó (Eb 3:15). Yango ezalaki “sɛkɛlɛ mosantu” oyo Nzambe azalaki na likanisi ya komonisa bato na ntango oyo ye alingaki (Kol 1:26). Ndenge oyo elaka yango ya esakweli epesamaki ekoki kosalisa biso tóyeba soki “mwasi” ezali nani. Momboto na ye oyo asɛngɛlaki kopanza motó ya nyoka,  akokaki kozala momboto ya moto te, mpo na kotalela Makomami, nyoka wana ezalaki nyoka ya solo te. Emoniseli 12:9 emonisi ete “nyoka” ezali Satana, Zabolo, oyo azali moto ya elimo. Na yango,  “mwasi” ya esakweli yango akokaki te kozala moto, lokola Maria mama ya Yesu. Ntoma Paulo mpe alimbolaki yango na Bagalatia 4:21-31. — Talá mpe MOMBOTO

Na bavɛrsɛ yango, ntoma alobeli mwasi ya nsomi ya Abrahama mpe makango na ye Agar. Alimboli ete Agar akokani na Yerusaleme oyo ya mabele, engumba oyo ezali na nse ya kondimana ya Mibeko mpe oyo “bana” na yango ezali bana-mboka ya ekólo ya bayuda. Nzokande, Paulo alobi, Sara mwasi ya Abrahama akokani na “Yerusaleme ya likoló”  oyo azali “mama” ya elimo ya Paulo mpe ya bandeko na ye mosusu oyo babotamá na elimo. Kozanga ntembe, “mama” yango ya likoló azali mpe “mama” ya Kristo, oyo azali mwana ya liboso ya bandeko na ye, mpe tata na bango nyonso ezali Yehova. — Ebr 2:11, 12; talá mpe MWASI YA NSOMI

Boye, bilɛmbɛteli mpe makomami endimisi ete “mwasi” ya Ebandeli 3:15 ezali nde mwasi ya elimo. Lisusu, ndenge kaka “mwasi ya libala” ya Kristo ezali moto moko te, kasi nde lisangá oyo ezali na bato ya elimo ebele (Em 21:9), ndenge moko mpe “mwasi” oyo azali kobotela Nzambe bana ya elimo, to “mwasi ya libala” ya Nzambe (oyo esakweli ya Yisaya mpe ya Yirimia elobeli) ezali mpe kaka lisangá ya bikelamu ya elimo ebele. Kasi lisangá ya bikelamu ya elimo yango to ebongiseli yango ezali nde ya likoló.  

“Mwasi” yango amonisami na emonaneli ya Yoane, na Emoniseli mokapo 12. Yoane amonaki ye azali kobota mwana-mobali moko, mokonzi oyo “akokamba bikólo nyonso na lingenda ya ebende”. (Talá mpe Nz 2:6-9 ; 110:1, 2) Yoane azwaki emonaneli yango nsima ya mbotama ya Yesu Kristo lokola moto awa na mabele, mpe  nsima ya kopakolama mafuta na ye lokola Masiya ya Nzambe. Lokola emonaneli yango ezali kolobela kaka Yesu, boye, ekokaki kolobela mbotama na ye te, kasi nde likambomosusu oyo etalaki kaka ye. Elingi koloba, kozala na ye na bokonzi. Boye emonaneli yango ezalaki nde komonisa kobotama ya bokonzi ya Masiya ya Nzambe.

Kasi, ekomamaki lisusu ete Satana azali konyokola “mwasi” mpe kobunda na “bato ya momboto ya mwasi yango oyo batikalaki”.  (Em 12:1,  17) Lokola “mwasi” azalaki na likoló, kasi na ntango wana Satana abwakamaki na mabele (Em 12:7-9), ekokaki te kosalema ete anyokola “mwasi”. Elingi koloba, akokoka te konyokola lisangá ya bikelamu ya elimo oyo ebengami “mwasi”, mpo batikali likoló. Kasi, akoki na ye nde kolanda “bato ya momboto ya mwasi oyo batikalaki”, to bana ya “mwasi”, oyo ezali bandeko ya Yesu Kristo oyo bazali naino awa na mabele. Na ndenge yango azali konyokola “mwasi”Étude perspicace des écritures vol. 1 >> Femme >> Au sens figuré >> La “femme” de Genèse 3:15